pythainlp/thaigov-v2-corpus-22032023 huggingface dataset:
วันพุธที่ 15 กุมภาพันธ์ 2566
15/02/2566
รัฐบาลเห็นชอบกำหนดค่าธรรมเนียมนักท่องเที่ยวต่างชาติเดินทางเข้าไทย
วันพุธที่ 15 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลพัฒนาระบบการดูแลนักท่องเที่ยวต่างชาติในประเทศไทย โดยเห็นชอบร่างประกาศ เรื่อง
การจัดเก็บค่าธรรมเนียมการท่องเที่ยวภายในประเทศของนักท่องเที่ยวต่างชาติ พ.ศ. ...
ซึ่งเป็นการกำหนดค่าธรรมเนียม 300 บาท/คน/ครั้ง สำหรับผู้เดินทางเข้าประเทศไทยผ่านทางอากาศ และ
150 บาท/คน/ครั้ง สำหรับผู้เดินทางเข้ามาทางบกและทางน้ำ ยกเว้นสำหรับผู้มาปฏิบัติราชการ
ผู้ได้รับอนุญาตให้ทำงานในไทย และเด็กอายุไม่เกิน 2 ปี เพื่อเป็นรายได้ในการบริหารและพัฒนาการท่องเที่ยว
รวมถึงใช้ดูแลนักท่องเที่ยวต่างชาติระหว่างอยู่ในไทย เช่น ประกันอุบัติเหตุ การเสียชีวิต
การส่งศพกลับประเทศ โดยจะมีผลบังคับใช้เมื่อประกาศฉบับนี้เผยแพร่ในเว็บไซต์ราชกิจจานุเบกษาพ้น 90 วัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 15 กุมภาพันธ์ 2566
รมว.สุชาติ ส่งผู้ช่วยนั่งหัวโต๊ะระดมสมองแนวร่วม 62 หน่วยทำแผนพัฒนาแรงงานด้านการบินและโลจิสติกส์
รมว.แรงงาน นายสุชาติ ชมกลิ่น ส่งนายสุรชัย ชัยตระกูลทอง ผู้ช่วยรัฐมนตรี ผนึก 62 หน่วยงานจัดทำแผนพัฒนาแรงงานด้านการบินและโลจิสติกส์ ตั้งเป้าพัฒนากำลังคน 5 ปีไม่น้อยกว่า 6 แสนคน
วันพุธที่ 15 กุมภาพันธ์ 2566
การประชุมสภาผู้แทนราษฎร ครั้งที่ 28 (สมัยสามัญประจำปีครั้งที่สอง) เป็นพิเศษ
เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี  ระหว่างวันที่ 15 - 16  กุมภาพันธ์ 2566
​วันที่ 15 กุมภาพันธ์ 2566
นายกรัฐมนตรีเดินทางเข้าร่วมการประชุมสภาผู้แทนราษฎร ครั้งที่ 28 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ
วันพุธที่ 15 กุมภาพันธ์ 2566
รฟท. แจงข่าว “16 ก.พ. จองตั๋วรถไฟ ต้องใช้บัตรเครดิตและเดบิตเท่านั้น” เป็น เฟคนิวส์  ย้ำประชาชนจองหรือซื้อตั๋วได้ทุกสถานี ชำระเป็นเงินสด ทรูมันนี่ ตลอดจนบัตรเครดิต เดบิต ได้ตามปกติ
จากกรณีที่มีสื่อออนไลน์แห่งหนึ่งได้นำเสนอภาพประกอบข่าว โดยระบุว่า “16 ก.พ. จองตั๋วรถไฟ ต้องใช้บัตรเครดิตและเดบิตเท่านั้น” จนทำให้ประชาชนเกิดความสับสน และมีการวิพากษ์วิจารณ์กันอย่างกว้างขวางนั้น
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า รฟท. ขอชี้แจงว่าการนำเสนอภาพประกอบข่าวดังกล่าวไม่เป็นเรื่องจริง โดยถือเป็น ”เฟคนิวส์” ที่บิดเบือนจากข้อเท็จจริง ซึ่ง รฟท. ขอแจ้งให้ทราบถึงข้อเท็จจริงว่า ผู้โดยสารทุกคนที่ต้องการซื้อตั๋วโดยสาร หรือสำรองที่นั่งล่วงหน้า ยังสามารถเลือกซื้อตั๋วโดยสาร หรือสำรองที่นั่งได้ที่สถานีรถไฟ หรือผ่านทางโทรศัพท์สายด่วน 1690 สามารถชำระเป็นเงินสดหรือเลือกชำระผ่านรูปแบบระบบทรูมันนี่ รวมถึงบัตรเครดิต/เดบิต ได้ทุกสถานีทั่วประเทศเป็นปกติ ไม่ได้มีการปิดกั้นหรือบังคับให้ชำระได้เฉพาะบัตรเครดิต หรือบัตรเดบิตแต่อย่างใด
ส่วนกรณีที่รฟท. มีการปรับเปลี่ยนวิธีการชำระเงินเป็นบัตรเครดิตและบัตรเดบิต ได้ปรับเปลี่ยนเฉพาะการซื้อตั๋วและสำรองที่นั่งผ่านระบบ D-Ticket ทั้งเว็บไซต์ D-Ticket (https://dticket.railway.co.th) และแอปพลิเคชัน D-Ticket (ระบบ Android และ IOS) เท่านั้น ทั้งนี้เพื่อเป็นการช่วยกระจายโอกาสในการซื้อตั๋วแก่ผู้โดยสารทุกคนอย่างทั่วถึง โดยเริ่มตั้งแต่ 16 กุมภาพันธ์ 2566 เป็นต้นไป เนื่องจากที่ผ่านมามีผู้สำรองที่นั่งผ่านช่องทางระบบ D-Ticket และไม่นำรหัสการจองตั๋วมาชำระเงินภายในระยะเวลาที่กำหนดจำนวนมาก จนส่งผลให้ผู้โดยสารท่านอื่นๆ ขาดโอกาส ไม่สามารถเข้าถึงสิทธิ์การสำรองที่นั่งที่ต้องการในช่วงระยะเวลานั้นๆได้
ท้ายนี้ ขอย้ำว่ารฟท. มีความมุ่งมั่นในการพัฒนาการให้บริการที่ดีแก่ผู้โดยสารเสมอมา โดยคำนึงถึงประโยชน์ของประชาชนส่วนรวมเป็นที่ตั้ง ขณะเดียวกัน รฟท. ขอความร่วมมือสื่อมวลชนดังกล่าว ให้นำเสนอข่าวสารหรือภาพประกอบที่ตั้งอยู่บนพื้นฐานของข้อเท็จจริง ตามหลักจรรยาบรรณของสื่อมวลชน ไม่ควรบิดเบือน หรือหยิบยกบางประโยค หรือบางประเด็นมานำเสนอ จนทำให้ภาพรวมของเนื้อหาคลาดเคลื่อนจากความเป็นจริง และทำให้ประชาชนเกิดความสับสน ตลอดจนสร้างความเสียหายต่อรฟท.
สำหรับผู้ที่ต้องการข้อมูลเพิ่มเติม สอบถามได้ที่ ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊กแฟนเพจ ทีมพีอาร์การรถไฟแห่งประเทศไทย
วันพุธที่ 15 กุมภาพันธ์ 2566
15/02/2566
ผู้ตรวจภาสกรฯ ลงพื้นที่นครศรีธรรมราช ตรวจติดตามการปฏิบัติงานของสำนักงานอุตสาหกรรมจังหวัด
ผู้ตรวจภาสกรฯ ลงพื้นที่นครศรีธรรมราช ตรวจติดตามการปฏิบัติงานของสำนักงานอุตสาหกรรมจังหวัด พร้อมหารือเครือข่ายรับฟังปัญหาอุปสรรคและร่วมบูรณาการการทำงานในพื้นที่
เมื่อวันที่ 14 กุมภาพันธ์ พ.ศ. 2566 เวลา 09.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดนครศรีธรรมราช ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสำนักงานอุตสาหกรรมจังหวัดฯ โดยมีนายคณบดี สัมพัชนี อุตสาหกรรมจังหวัดและคณะร่วมรับตรวจ พร้อมร่วมหารือเครือข่ายในพื้นที่ ประกอบด้วย สภาหอการค้าจังหวัด สภาอุตสาหกรรมจังหวัด SMEs Bank สาขานครศรีธรรมราช สาขาทุ่งสง และประธานเครือข่ายอุตสาหกรรมรักษ์สิ่งแวดล้อมจังหวัด เพื่อรับทราบผลการดำเนินงานปัญหาอุปสรรค พร้อมทั้งภาพรวมศักยภาพทิศทางการพัฒนาเศรษฐกิจอุตสาหกรรมของจังหวัดฯ จากภาคเอกชน ภาคประชาชน ตลอดจนได้ให้ข้อแนะนำในการส่งเสริมและพัฒนาอุตสาหกรรม นำนโยบายของกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ ต่อไป หลังจากนั้น ได้ตรวจติดตามการก่อสร้างบ้านพักข้าราชการซึ่งอยู่ระหว่างการเร่งรัดผู้รับเหมางวดงานสุดท้าย และสำรวจความชำรุดของบ้านพักฯเดิม โดยให้จังหวัดจัดทำรายการและคำของบประมาณซ่อมแซมต่อไป
วันพุธที่ 15 กุมภาพันธ์ 2566
15/02/2566
ผู้ตรวจสมพลฯ ตรวจเยี่ยมสถานประกอบการอาหารแช่แข็ง ที่เน้นการกระจายรายได้สู่ชุมชน
นายสมพล โนดไธสง ผู้ตรวจราชการกระทรวงอุตสาหกรรม ตรวจเยี่ยมสถานประกอบการอาหารแช่แข็ง ที่เน้นการกระจายรายได้สู่ชุมชน
เมื่อวันที่ 14 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายสุนัย พิริยสกุลพัฒน์ อุตสาหกรรมจังหวัดนครนายกและคณะ ได้ลงพื้นที่ตรวจเยี่ยมสถานประกอบการอุตสาหกรรม บริษัท ทิมฟู้ด จำกัด จังหวัดนครนายก ประกอบกิจการ ผลิตอาหารแช่แข็ง ซึ่งมีการกระจายรายได้ให้ชุมชนโดยการส่งเสริมให้คนในพื้นที่เพาะปลูกผัก ผลไม้ และได้รับซื้อมาเป็นวัตถุดิบเพื่อแปรรูปและส่งออกไปยังประเทศญี่ปุ่น รวมทั้งส่งเสริมการจ้างงานซึ่งพนักงาน 95% เป็นคนในพื้นที่ กระบวนการผลิตได้ดำเนินการตรวจสอบหม้อต้มน้ำ/ระบบบำบัดน้ำเสียพร้อมรายงานให้หน่วยงานที่เกี่ยวข้องทราบ เป็นการดำเนินการตามนโยบายในด้านการดูแลชุมชนรอบโรงงาน ดูแลสิ่งแวดล้อม
ทั้งนี้ ผู้ตรวจสมพลฯ ได้ให้คำแนะนำแนวทางการประกอบกิจการโดยให้ปฏิบัติตามนโยบาย MIND ของกระทรวงอุตสาหกรรม ทั้ง 4 มิติ มีการสร้างงานสร้างอาชีพและมีการกระจายรายได้สู่ชุมชนอย่างเห็นได้ชัด อีกทั้งยังเป็นการตอบโจทย์ประชาคมโลก ในการดูแลรักษาสิ่งแวดล้อม
วันพุธที่ 15 กุมภาพันธ์ 2566
15/02/2566
​"ทิพานัน" โชว์ “พล.อ.ประยุทธ์”  สร้างศูนย์ทดสอบยานยนต์และยางล้อแห่งชาติ เฟส2  เป็นศูนย์ทดสอบมาตรฐานโลกแห่งแรกในอาเซียน  คืบหน้าร้อย55 แล้วเสร็จปี 69 คาดทำรายได้ปีละ 968 ล้านบาท
​"ทิพานัน" โชว์ “พล.อ.ประยุทธ์”  สร้างศูนย์ทดสอบยานยนต์และยางล้อแห่งชาติ เฟส2  เป็นศูนย์ทดสอบมาตรฐานโลกแห่งแรกในอาเซียน  คืบหน้าร้อย55 แล้วเสร็จปี 69 คาดทำรายได้ปีละ 968 ล้านบาท
วันที่ 15 กุมภาพันธ์ 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งขับเคลื่อนการพัฒนาโครงสร้างพื้นฐานเพื่อเพิ่มขีดความสามารถในการแข่งขันของประเทศอย่างมีวิสัยทัศน์ โดยผลักดันให้ไทยเป็นฐานการผลิตยานยนต์ไฟฟ้าและชิ้นส่วนที่สำคัญของโลกได้ติดตามและผลักดันการก่อสร้างศูนย์ทดสอบยานยนต์และยางล้อแห่งชาติ (Automotive and Tyre Testing, Research and Innovation Center – ATTRIC) เพื่อรองรับการพัฒนาอุตสาหกรรมยานยนต์สมัยใหม่ ซึ่งมีความก้าวหน้าอย่างไปอย่างมาก
น.ส.ทิพานัน กล่าวว่า ทั้งนี้คณะรัฐมนตรีมีมติเมื่อวันที่ 29 มีนาคม 2559 อนุมัติโครงการก่อสร้างศูนย์ทดสอบยานยนต์และยางล้อแห่งชาติ วงเงิน 3,705.7 ล้านบาท แบ่งเป็น 2 ระยะ คือ ระยะที่ 1 ส่วนทดสอบยางล้อตามมาตรฐาน UN R117 และระยะที่ 2 ส่วนทดสอบยานยนต์และชิ้นส่วน โดยการก่อสร้างระยะที่ 1ได้ดำเนินการก่อสร้างแล้วเสร็จและเปิดให้บริการแล้ว ส่วนระยะที่ 2 ดำเนินการก่อสร้างแล้วเสร็จร้อยละ55 ในคาดว่าจะแล้วเสร็จในปี 2569 เมื่อเสร็จสมบูรณ์และเปิดให้บริการ จะเป็นทางเลือกในการอำนวยความสะดวกให้ผู้ประกอบการสามารถทดสอบผลิตภัณฑ์ได้ภายในประเทศ ประหยัดเวลาและค่าใช้จ่ายไม่ต้องส่งไปทดสอบในต่างประเทศอย่างที่ผ่านมา คาดว่าจะมีรายได้ไม่น้อยกว่าปีละ 968 ล้านบาท และสร้างรายได้กระจายในพื้นที่ไม่ต่ำกว่า 148 ล้านบาทต่อปี
รองโฆษกประจำสำนักนายกรัฐมนตรี กล่าวว่า สำหรับโครงการก่อสร้างศูนย์ทดสอบยานยนต์และยางล้อแห่งชาติ ตั้งบนพื้นที่ 1,234.98 ไร่ ตั้งอยู่ในเขตพัฒนาพิเศษภาคตะวันออก หรือEEC เพื่อให้บริการทดสอบและรับรองผลิตภัณฑ์ยานยนต์ ชิ้นส่วนยานยนต์ และยางล้อตามมาตรฐานสากล เพื่อส่งเสริมและยกระดับคุณภาพผลิตภัณฑ์ยานยนต์ ชิ้นส่วนยานยนต์ และยางล้อของไทย ไปสู่การเป็นซูเปอร์คลัสเตอร์อุตสาหกรรมยานยนต์สมัยใหม่ ผลักดันให้ไทยเป็นผู้นำและเป็นศูนย์ทดสอบยานยนต์และยางล้อมาตรฐานโลกแห่งแรกในอาเซียน ทั้งยังช่วยดึงดูดนักลงทุนอุตสาหกรรมการแปรรูปยางพาราให้เข้ามาลงทุนในประเทศไทย เพิ่มปริมาณการใช้ยางพารา และเพิ่มมูลค่าให้กับผลิตภัณฑ์แปรรูป ส่งเสริมธุรกิจและเกษตรกรชาวสวนยาง
“สะท้อนพล.อ.ประยุทธ์มุ่งพัฒนาโครงสร้างพื้นฐานอย่างมีวิสัยทัศน์ เป็นกลไกขับเคลื่อนเศรษฐกิจ สร้างงานและสร้างรายได้ให้กับประชาชน เพื่อแก้ปัญหาปากท้องของพี่น้องประชาชน ให้พ้นจากความยากจนในทุกมิติ”รองโฆษกประจำสำนักนายกรัฐมนตรี กล่าว
วันพุธที่ 15 กุมภาพันธ์ 2566
15/02/2566
ปลัดฯ ณัฐพล เป็นประธานการประชุมสรุปผลการจัดงานร้านกระทรวงอุตสาหกรรมในงานกาชาดประจำปี 2565
ดร.ณัฐพล รังสิตพล เป็นประธานการประชุมสรุปผลการจัดงานร้านกระทรวงอุตสาหกรรมในงานกาชาดประจำปี 2565
เมื่อวันที่ 13 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุม คณะกรรมการร้านกระทรวงอุตสาหกรรมในงานกาชาด ประจำปี 2565 ครั้งที่ 1/2566 พร้อมด้วยนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมด้วย คณะผู้บริหารจากหน่วยงานต่าง ๆ ณ ห้องประชุมชุณหะวัณ ชั้น 3 สำนักงานปลัดกระทรวงอุตสาหกรรม
การประชุมครั้งนี้ เป็นการรายงานผลการดำเนินงานการจัดงานร้านกระทรวงอุตสาหกรรมในงานกาชาด ประจำปี 2565 ประกอบด้วย การจัดนิทรรศการ การจัดกิจกรรมร้านกระทรวงอุตสาหกรรมในงานกาชาด การจำหน่ายสลากกาชาดกระทรวงอุตสาหกรรม การจำหน่ายคูปองสำหรับกิจกรรมภายในร้าน และการสรุปรายรับ-รายจ่ายร้านกาชาดกระทรวงอุตสาหกรรม โดยในปี 2565 มียอดรายได้หลังหักค่าใช้จ่าย เป็นจำนวนเงิน 6,002,539.85 บาท ซึ่งจะนำทูลเกล้าถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดฯ สยามบรมราชกุมารี อุปนายิกาผู้อำนวยการสภากาชาดไทย ต่อไป ทั้งนี้ ที่ประชุมได้มีมติมอบหมายให้การนิคมอุตสาหกรรมแห่งประเทศไทย (กนอ.) เป็นผู้รับผิดชอบการจัดงานร้านกระทรวงอุตสาหกรรมในงานกาชาด ประจำปี 2566
วันพุธที่ 15 กุมภาพันธ์ 2566
Cabinet approves MOU between Thailand and Vietnam to tackle IUU fishing
Cabinet approves MOU between Thailand and Vietnam to tackle IUU fishing
February 15, 2023, Deputy Government Spokesperson Ratchada Thanadirek disclosed that the cabinet, in its meeting on February 14, approved a Memorandum of Understanding (MOU) on Exchange of Fishery Information Against IUU Fishing between Thailand’s Ministry of Agriculture and Cooperatives (Department of Fishery) and Vietnam’s Ministry of Agriculture and Rural Development (Department of Fishery). Signing of the MOU will take place during the 7th Meeting of Vietnam-Thailand joint working group on anti-IUU fishing to be hosted by Vietnam in March 2023.
The MOU on Exchange of Fishery Information Against IUU Fishing is aimed for the two countries to share experiences, information, and measures pertaining to IUU fishing, especially on encroachment of fishing vessels, catch certificate, and traceability, to prevent IUU fishing products from entering the supply chain. Scopes of cooperation are: 1) exchanging information on transshipment and landing of aquatic animals at port, traceability, and verification of catch certificates; 2) enhancing capacity of anti-IUU fishing activities, such as compliance with port state measures, inspection, control and surveillance; and 3) collaborating and exchanging information on illegal fishing vessels under ASEAN network mechanism. The MOU will take effect for 5 years.
According to the Deputy Government Spokesperson, Ministry of Agriculture and Cooperatives, through the Department of Fishery, has earlier signed MOUs and Agreements related to counter-IUU fishing with Fiji, South Korea, Myanmar, Japan, and Cambodia.
วันพุธที่ 15 กุมภาพันธ์ 2566
15/02/2566
อธิบดีกรมการจัดหางาน เตือนภัย!! มิจฉาชีพปลอม QR Code สำรวจความต้องการไปทำงานภาคเกษตรตามฤดูกาลเกาหลีใต้ (วีซ่า E- 8)
นายไพโรจน์ โชติกเสถียร อธิบดีกรมการจัดหางาน เปิดเผยว่า หลังจากกรมการจัดหางาน เปิดให้คนไทยที่ต้องการไปทำงานเกาหลีใต้ตอบแบบสำรวจความต้องการไปทำงานเกษตรตามฤดูกาล ณ สาธารณรัฐเกาหลี
เพื่อสำรวจจำนวนความต้องการไปทำงานความถนัดด้านงานเกษตรและภูมิลำเนาได้มีกลุ่มผู้ไม่หวังดีนำภาพประชาสัมพันธ์ การตอบแบบสำรวจของกรมการจัดหางาน มาดัดแปลงแก้ไข QR Code เพื่อหลอกลวงให้ผู้ตอบแบบสำรวจกรอกข้อมูลส่วนตัว เช่น เลขบัตรประชาชน วันเดือนปีเกิด เบอร์โทรศัพท์ เป็นต้น ดังนั้น เพื่อป้องกันการถูกหลอกลวงขอข้อมูลส่วนบุคคล ขอให้ผู้ที่ต้องการไปทำงานภาคเกษตรตามฤดูกาลเกาหลีใต้ แจ้งความต้องการผ่านเว็บไซต์กองบริหารแรงงานไทยไปต่างประเทศ doe.go.th/overseas เท่านั้น โดยสามารถแสกน QR Code ที่แบนเนอร์ “แบบสำรวจเกษตรกรที่ประสงค์ไปทำงานเกษตรตามฤดูกาล ณ สาธารณรัฐเกาหลี” ตั้งแต่บัดนี้ถึง 28 ก.พ. 66
ทั้งนี้ กรมการจัดหางานขอย้ำว่าการแจ้งความต้องการครั้งนี้ เป็นเพียงการสำรวจความต้องการเท่านั้น โปรดอย่าหลงเชื่อผู้แอบอ้างว่าสามารถดำเนินการใด ๆ เพื่อช่วยให้ท่านได้รับการคัดเลือก เพราะอาจถูกหลอกลวงให้เสียทรัพย์ โดยผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน หรือสอบถามเพิ่มเติมได้ที่ 02 245 6706
วันพุธที่ 15 กุมภาพันธ์ 2566
“ดีอีเอส – ดีป้า” เดินเครื่อง ‘บัญชีบริการดิจิทัล’ หนุนภาครัฐ-เอกชนเข้าถึงบริการดิจิทัล
“ดีอีเอส – ดีป้า” เดินเครื่อง ‘บัญชีบริการดิจิทัล’ หนุนภาครัฐ-เอกชนเข้าถึงบริการดิจิทัล
วันนี้ (15 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ประธานแถลงข่าวการจัดทำ ‘บัญชีบริการดิจิทัล’พร้อมปาฐกถาพิเศษในหัวข้อ นโยบายขับเคลื่อนกลไกการเร่งการเติบโตทางธุรกิจ (Scaling up) ของผู้ประกอบการดิจิทัลไทย เพื่อยกระดับเศรษฐกิจดิจิทัลไทย หลังคณะรัฐมนตรีมีมติเห็นชอบ โดยการรวบรวมสินค้าและบริการดิจิทัลจากผู้ประกอบการและผู้ให้บริการดิจิทัลไทยที่มีคุณสมบัติครบถ้วน ในการจัดทำราคากลางการจัดซื้อจัดจ้างสินค้า/บริการดิจิทัลให้ชัดเจนมีคุณภาพในราคาที่สมเหตุสมผล ผ่านแพลตฟอร์ม TECHHUNT โดยมี ดร.ณัฐพล นิมมานพัชรินทร์ ผู้อำนวยการใหญ่ดีป้า ให้การต้อนรับ ณ เกษร เออร์เบิน รีสอร์ท
_____________
วันพุธที่ 15 กุมภาพันธ์ 2566
15/02/2566
​ครม.อนุมัติลงนาม MOU ไทย-เวียดนาม แลกเปลี่ยนข้อมูลต่อต้านทำประมงผิดกฎหมาย เน้นการรุกล้ำน่านน้ำ ตรวจสอบย้อนกลับ ใบรับรองจับสัตว์น้ำ
​ครม.อนุมัติลงนาม MOU ไทย-เวียดนาม แลกเปลี่ยนข้อมูลต่อต้านทำประมงผิดกฎหมาย เน้นการรุกล้ำน่านน้ำ ตรวจสอบย้อนกลับ ใบรับรองจับสัตว์น้ำ
วันที่ 15 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 14 กุมภาพันธ์ 2566 ว่า ครม.อนุมัติลงนามบันทึกความเข้าใจว่าด้วยความร่วมมือด้านการแลกเปลี่ยนข้อมูลการต่อต้านการทำการประมงผิดกฎหมาย ระหว่างกรมประมง กระทรวงเกษตรและสหกรณ์แห่งราชอาณาจักรไทย และกรมประมง กระทรวงเกษตรและพัฒนาชนบทแห่งสาธารณรัฐสังคมนิยมเวียดนาม ตามที่กระทรวงเกษตรและสหกรณ์เสนอ โดยจะมีการลงนามบันทึกความเข้าใจระหว่างการประชุมคณะทำงานร่วมกลุ่มย่อยด้านการประมงระหว่างไทยและเวียดนาม ครั้งที่ 7 ซึ่งเวียดนามเป็นเจ้าภาพจัดการประชุม คาดว่า จะจัดขึ้นประมาณเดือนมีนาคม 2566
บันทึกความเข้าใจว่าด้วยความร่วมมือด้านการแลกเปลี่ยนข้อมูลการต่อต้านการทำการประมงผิดกฎหมายฉบับนี้ มีวัตถุประสงค์เพื่อแลกเปลี่ยนข้อมูลการทำการประมงผิดกฎหมาย (IUU Fishing) โดยเฉพาะข้อมูลเรือประมงรุกล้ำน่านน้ำ ข้อมูลการตรวจสอบย้อนกลับและใบรับรองการจับสัตว์น้ำ เพื่อไม่ให้มีสินค้าประมงจากการทำการประมงผิดกฎหมายเข้าสู่ห่วงโซ่การผลิต โดยทั้งสองฝ่ายจะดำเนินการภายใต้ขอบเขตความร่วมมือด้านต่างๆ อาทิ 1.แลกเปลี่ยนข้อมูลการขนถ่ายสัตว์น้ำและการนาสัตว์น้ำขึ้นท่าเรือ การตรวจสอบย้อนกลับและการตรวจสอบใบรับรองการจับสัตว์น้ำ 2.ส่งเสริมการสร้างขีดความสามารถในกิจกรรมเพื่อต่อต้านการทำประมงผิดกฎหมาย เช่น การปฏิบัติตามมาตรการรัฐเจ้าของท่า และการตรวจตรา ควบคุม และเฝ้าระวัง 3.ร่วมมือและแลกเปลี่ยนข้อมูลเรือประมงผิดกฎหมายภายใต้กลไกของเครือข่ายอาเซียน ส่วนขั้นตอนการดำเนินการนั้น ทั้งสองประเทศจะต้องรายงานข้อมูลของเรือประมงผิดกฎหมาย ตามแบบฟอร์มรายงานที่กำหนดขึ้น เพื่อแลกเปลี่ยนข้อมูลระหว่างคู่ภาคี โดยมีระยะเวลาดำเนินการ 5 ปี
นางสาวรัชดา กล่าวด้วยว่า ที่ผ่านมา กระทรวงเกษตรและสหกรณ์ โดยกรมประมง ได้มีการจัดทำความตกลงหรือบันทึกความเข้าใจในประเด็นที่เกี่ยวกับการส่งเสริมการป้องกันการทำประมงผิดกฎหมาย ขาดการรายงาน และไร้การควบคุม (IUU Fishing) กับประเทศต่าง ๆ แล้ว อาทิ ฟิจิ เกาหลีใต้ เมียนมา ญี่ปุ่น และกัมพูชา
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ลงพื้นที่นครพนม ตรวจราชการรอบ 1 พร้อมชี้แจงนโยบาย MIND ใช้หัวและใจขับเคลื่อนงานปี 2566 มุ่งยกระดับ “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่นครพนม ตรวจราชการรอบ 1 พร้อมชี้แจงนโยบาย MIND ใช้หัวและใจขับเคลื่อนงานปี 2566 มุ่งยกระดับ “ปั้นอุตสาหกรรมคู่ชุมชน”
เมื่อวันที่ 13 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่จังหวัดนครพนม เพื่อตรวจราชการกรณีปกติ รอบที่ 1 ประจำปีงบประมาณ พ.ศ. 2566 ณ สำนักงานอุตสาหกรรมจังหวัดนครพนม โดยมี นายชาญชัย อนุสรณ์ อุตสาหกรรมจังหวัดนครพนมพร้อมด้วยเจ้าหน้าที่ เข้าร่วมประชุมรับการตรวจราชการ
ทั้งนี้ ผู้ตรวจทาวันฯ ยังได้ชี้แจงนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อมมอบนโยบายและข้อเสนอแนะการตรวจราชการ ดังนี้ 1) การตรวจกำกับดูแลโรงงานอุตสาหกรรม เน้นย้ำให้เร่งรัดการตรวจกำกับดูแล โรงงานอุตสาหกรรมที่มีน้ำเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบกับสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คำปรึกษาแนะนำแก่ผู้ประกอบการหากมีปัญหาอุปสรรคในการประกอบธุรกิจในพื้นที่ 2) เน้นย้ำการดำเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ำเสมอ 3) การรับรองอุตสาหกรรมสีเขียว (GI) เน้นย้ำให้เร่งประชาสัมพันธ์ ชี้แจงถึงความสำคัญของการเข้าร่วมโครงการพร้อมเชิญชวนสมัครเข้าร่วมโครงการฯ พร้อมเตรียมยกระดับการขอรับรองอุตสาหกรรมสีเขียวให้ผู้ประกอบการ และ 4) การปรับปรุงแก้ไขปัญหาผังเมืองรวมจังหวัด เนื่องจากได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบัน พร้อมให้กำลังใจในการปฏิบัติงาน และขอให้เจ้าหน้าที่อุตสาหกรรมจังหวัดทุกท่านปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ และประชาชนต่อไป
วันพุธที่ 15 กุมภาพันธ์ 2566
บริษัท ท่าอากาศยานไทย จำกัด (มหาชน) ร่วมอภิปรายในงานประชุมเจรจาธุรกิจ The Route Development Forum for Asia 2023
...
ทอท. ร่วมอภิปรายในงานประชุมเจรจาธุรกิจ The Route Development Forum for Asia 2023
นางลัชชิดา อาภาพันธุ์ ผู้ช่วยกรรมการผู้อำนวยการใหญ่ (สายงานยุทธศาสตร์) บริษัท ท่าอากาศยานไทย จำกัด (มหาชน) (ทอท.) กระทรวงคมนาคม เป็นผู้แทน ทอท. เข้าร่วมอภิปรายในงานประชุมเจรจาธุรกิจ The Route Development Forum for Asia 2023 ในหัวข้อการพัฒนาเส้นทางการบินเพื่อแลกเปลี่ยนความคิดเห็นในประเด็นเกี่ยวกับการดำเนินงานในอนาคต เช่น การเพิ่มเส้นทางบินใหม่เพื่อตอบสนองความต้องการการเดินทาง แผนการจัดฝูงบิน เป็นต้น โดยมีผู้แทนจากสายการบินและสนามบินต่าง ๆ ได้แก่ สายการบินแบมบูแอร์ บริษัท การบินไทย จำกัด (มหาชน) บริษัท ไทยสมายล์แอร์เวย์ จำกัด และท่าอากาศยานอิสตันบูล เข้าร่วมอภิปรายเมื่อวันที่ 15 กุมภาพันธ์ 2566 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 (ศูนย์ประชุมและแสดงสินค้านานาชาติเชียงใหม่) จังหวัดเชียงใหม่
อนึ่ง ทอท.เป็นเจ้าภาพการจัดงานประชุมเจรจาธุรกิจ The Route Development Forum for Asia 2023 ซึ่งเป็นงานประชุมเจรจาธุรกิจด้านการบินพาณิชย์ที่ใหญ่ที่สุดในเอเชีย เป็นเวทีเจรจาธุรกิจระหว่างท่าอากาศยาน สายการบิน หน่วยงานด้านการท่องเที่ยวในธุรกิจการบินในภูมิภาคเอเชียแปซิฟิกได้มีโอกาสพบปะ เจรจา แลกเปลี่ยนมุมมอง และแลกเปลี่ยนวิธีปฏิบัติที่ดีที่สุด (Best Practice) อันจะนำไปสู่การปรับปรุงเครือข่ายทางการบินและการดำเนินธุรกิจ ทำให้เกิดการพัฒนาการบริการในอนาคตที่ดียิ่งขึ้น
วันพุธที่ 15 กุมภาพันธ์ 2566
กรมทางหลวงชนบท จัดแข่งขันประกอบสะพานเบลีย์หน่วยงานในสังกัด 18 แห่ง มุ่งพัฒนาทักษะของบุคลากรให้มีความชำนาญ
เข้าช่วยเหลือประชาชนได้อย่างทันท่วงทีเมื่อเกิดเหตุอุทกภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม จัดโครงการแข่งขันประกอบสะพานเหล็กสำเร็จรูป หรือสะพานเบลีย์ (Bailey Bridge) สำหรับสำนักงานทางหลวงชนบทที่ 1 - 18 ครอบคลุมทั่วประเทศ มุ่งพัฒนาทักษะของบุคลากรในการประกอบสะพานเหล็กสำเร็จรูปให้มีความชำนาญมากยิ่งขึ้น เพื่อเข้าช่วยเหลือและบรรเทาความเดือดร้อนให้กับประชาชนที่ได้รับผลกระทบจากเหตุอุทกภัยให้สัญจรได้โดยเร็ว เนื่องจากทุกปีที่ผ่านมาถนนและสะพานที่อยู่ในความรับผิดชอบของ ทช. ได้รับผลกระทบจากเหตุอุทกภัยส่งผลให้ประชาชนในพื้นที่ได้รับความเดือดร้อนในการเดินทาง ทั้งนี้ เพื่อเป็นการช่วยเหลือและบรรเทาความเดือดร้อนให้ประชาชนสามารถสัญจรได้อย่างสะดวกรวดเร็ว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
โครงการแข่งขันประกอบสะพานเหล็กสำเร็จรูป หรือสะพานเบลีย์ (Bailey Bridge) สำหรับสำนักงานทางหลวงชนบทที่ 1 - 18 เพื่อเตรียมความพร้อม ทบทวน พัฒนาทักษะของบุคลากรในการประกอบสะพานเหล็กสำเร็จรูป ในการเข้าช่วยเหลือและบรรเทาความเดือดร้อนให้กับประชาชนที่ได้รับผลกระทบให้สามารถสัญจรได้อย่างทันท่วงทีเมื่อเกิดเหตุอุทกภัย สำหรับการแข่งขันจะจัดขึ้นในวันที่ 28 กุมภาพันธ์ 2566 ผู้เข้าร่วมต้องทำการประกอบสะพานเหล็กสำเร็จรูปทั้งหมด 4 ช่วง (ความยาวรวม 12 เมตร) จะต้องประกอบชิ้นส่วนให้ครบตามกำหนด ภายในระยะเวลา 4 ชั่วโมง โดยมีผู้เข้าร่วมแข่งขันไม่เกินทีมละ 15 คน และจะคัดเลือกทีมที่ทำผลงานได้ผ่านเกณฑ์ตามที่กำหนด จำนวน 3 ทีม เพื่อเข้ารับโล่รางวัล เป็นขวัญกำลังใจในการทำงานให้กับบุคลากรของ ทช. ต่อไป
วันพุธที่ 15 กุมภาพันธ์ 2566
15/02/2566
นายกฯ ยินดี หน่วยงานขานรับแนวทาง BCG ที่รัฐบาลผลักดัน ล่าสุด กกพ. สนับสนุนใช้พลังงานหมุนเวียน พลังงานสีเขียว แต่ยังคงรักษาความมั่นคงทางพลังงานในประเทศ
นายกฯ ยินดี หน่วยงานขานรับแนวทาง BCG ที่รัฐบาลผลักดัน ล่าสุด กกพ. สนับสนุนใช้พลังงานหมุนเวียน พลังงานสีเขียว แต่ยังคงรักษาความมั่นคงทางพลังงานในประเทศ
วันนี้ (วันที่ 15 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่คณะกรรมการกำกับกิจการพลังงาน (กกพ.) ขานรับแนวทางการดำเนินนโยบายของรัฐบาลที่ให้ความสำคัญกับสิ่งแวดล้อมตาม BCG
โฆษกประจำสำนักนายกรัฐมนตรีเปิดเผยว่า เป็นที่น่าชื่นชมการทำงานของทุกหน่วยงานในประเทศที่รับเอาแนวนโยบายของนายกรัฐมนตรี เน้นการพัฒนาเศรษฐกิจแบบองค์รวมโดยจะพัฒนา เศรษฐกิจชีวภาพ (Bioeconomy) เศรษฐกิจหมุนเวียน (Circular Economy) และ เศรษฐกิจสีเขียว (Green Economy) เพื่อการพัฒนาเศรษฐกิจที่ยั่งยืน โดย กกพ. มีแนวทางที่จะสร้างกลไกเพื่อเพิ่มการแข่งขันในกิจการพลังงาน ทั้งกิจการก๊าซธรรมชาติที่อาจปรับปรุงโครงสร้างรองรับการแข่งขันพร้อมกับรักษาความมั่นคงด้านพลังงาน โดยสนับสนุนการใช้พลังงานสีเขียว
ทั้งนี้ ในระยะเร่งด่วน กกพ. ให้ความสำคัญกับการใช้เชื้อเพลิงทางเลือก เช่น พลังน้ำ และพลังงานหมุนเวียน และในส่วนระยะยาว จะให้ความสำคัญกับการผลิตพลังงานไฟฟ้า เพื่อรองรับการใช้พลังงานสีเขียวตอบสนองความต้องการภาคธุรกิจการค้า และการลงทุนของภาคเอกชนระหว่างประเทศ ซึ่งมีความต้องการซื้อและได้รับการรับรองการใช้ไฟฟ้าจากพลังงานสะอาดในการลดอุปสรรคทางการค้าและการลงทุนจากมาตรการภาษีคาร์บอนข้ามแดน (Carbon Border Adjustment Mechanism : CBAM) และข้อกีดกันทางการค้าการลงทุนอื่นๆ หนึ่งในกลไกสำคัญได้แก่ ไฟฟ้าสีเขียว หรือ Green Tariff ที่ออกแบบให้มีการขายไฟฟ้าพร้อมใบรับรอง (REC) ที่สามารถระบุที่มาของแหล่งผลิตไฟฟ้าเป็นการอำนวยความสะดวกให้กับภาคอุตสาหกรรมที่ต้องการใช้ไฟฟ้าสีเขียว โดยไม่ต้องสร้างโรงไฟฟ้า
ในส่วนของ โครงสร้างการซื้อขายไฟฟ้าของไทยที่ซื้อขายแบบ Regulated Market นั้น กกพ. มีแนวคิดที่จะนำไฟฟ้าที่ผลิตได้จากการจัดหาไฟฟ้าจากพลังงานหมุนเวียน แบบ FiT พ.ศ. 2565 – 2573 จำนวน 5,203 เมกะวัตต์ ที่รัฐได้รับสิทธิ์ใน REC มาเป็นองค์ประกอบหลักของ Green Tariff และจะยังมีการขยายผลให้รวมการผลิตไฟฟ้าจากพลังงานหมุนเวียนของ กฟผ. ในอนาคตที่จะมีการผลิตเพิ่มเติมตามแผน PDP และการผลิตไฟฟ้าประเภทอื่นๆ ที่รัฐมีกรรมสิทธิ์ใน REC ให้มารวมอยู่ใน Green Tariff ตลอดจนใน่วงเวลาของการเปลี่ยนผ่านนี้ กกพ. จะส่งเสริมพลังงานหมุนเวียน เพิ่มมากขึ้นเข้าสู่ระบบไฟฟ้า ส่งเสริมการผลิตพลังงานหมุนเวียนเพื่อใช้เอง และสนับสนุนให้มีพลังงานสีเขียวมากขึ้นในภาคอุตสาหกรรม
“นายกรัฐมนตรียินดีที่ทุกหน่วยงานเห็นประโยชน์จากแนวคิด BCG ที่รัฐบาลได้ผลักดัน เป็นเป้าหมายเชิงยุทธศาสตร์ นายกรัฐมนตรีเชื่อมั่นว่า BCG จะเป็นแนวทางการพัฒนาที่สมดุล มีประสิทธิภาพ อย่างยั่งยืน ทั้งนี้ รัฐบาลได้วางแนวทางการทำงานไว้ในโครงสร้างการพัฒนาประเทศแล้ว และประเทศไทย คนไทย จะได้รับประโยชน์อย่างสูงสุดตามแนวทางการพัฒนาที่ได้วางไว้” นายอนุชาฯ กล่าว
วันพุธที่ 15 กุมภาพันธ์ 2566
นายชยธรรม์ พรหมศร ปลัดกระทรวงคมนาคม เป็นประธานการประชุมคณะอนุกรรมการส่งเสริมคุณธรรมกระทรวงคมนาคม ครั้งที่ 1/2566 เพื่อขับเคลื่อนและพัฒนาองค์กรคุณธรรมของกระทรวงคมนาคม
ประจำปีงบประมาณ พ.ศ. 2566 ให้เป็นไปอย่างมีประสิทธิภาพ โปร่งใส ตรวจสอบได้ โดยมีผู้บริหารระดับสูงหน่วยงานในสังกัดกระทรวงคมนาคม เข้าร่วมประชุม ในวันที่ 14 กุมภาพันธ์ 2566 ณ ห้องประชุมกระทรวงคมนาคม
นายชยธรรม์ พรหมศร กล่าวว่า ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่เน้นย้ำให้ทุกหน่วยงานในสังกัดกระทรวงคมนาคมปฏิบัติหน้าที่ตามระเบียบ กฎหมาย โดยยึดหลักธรรมาภิบาล (Good Governance) เสมอมา เพื่อให้การขับเคลื่อนการพัฒนาองค์กรคุณธรรมของกระทรวงคมนาคม ประจำปีงบประมาณ พ.ศ. 2566 เป็นไปอย่างมีประสิทธิภาพ โปร่งใส่ ตรวจสอบได้ และสอดคล้องกับแผนปฏิบัติการด้านการส่งเสริมคุณธรรมแห่งชาติ ระยะที่ 2 (พ.ศ. 2566 - 2570) กระทรวงจึงได้จัดประชุมคณะอนุกรรมการส่งเสริมคุณธรรมกระทรวงคมนาคม ครั้งที่ 1/2566 เพื่อให้ทุกภาคส่วนเข้ามามีส่วนร่วมในการส่งเสริมสภาพแวดล้อมที่เอื้อต่อการส่งเสริมคุณธรรมการทำความดี ที่เหมาะสมกับบริบทของสังคมไทยเพื่อให้ทุกภาคส่วนโดยเฉพาะภาครัฐได้พัฒนาระบบและการเสริมสร้างขีดความสามารถของกลไกเพื่อการขับเคลื่อนและส่งเสริมคุณธรรม และเพื่อให้ทุกภาคส่วนเข้ามามีส่วนร่วมส่งเสริมการเรียนรู้ และการพัฒนาศักยภาพบุคลากรและองค์กร โดยปลัดกระทรวงคมนาคมได้มอบนโยบายให้ทุกหน่วยงาน ให้ความสำคัญในเรื่องการส่งเสริมคุณธรรม และมุ่งหวังให้ทุกหน่วยงานมีผลประเมินและผ่านการประเมินองค์กรคุณธรรม ในระดับที่ 3 คือ ระดับองค์กรคุณธรรมต้นแบบ
ในที่ประชุม ได้มีการหารือในประเด็นต่าง ๆ ได้แก่ เรื่องแจ้งเพื่อทราบคำสั่งแต่งตั้งคณะอนุกรรมการส่งเสริมคุณธรรมกระทรวงคมนาคม ตามคำสั่งกระทรวงคมนาคมที่ 918/2565 ลงวันที่ 31 สิงหาคม 2565 รวมถึงได้มีการชี้แจงหลักการแผนปฏิบัติการด้านการส่งเสริมคุณธรรมแห่งชาติ ระยะที่ 2
(พ.ศ. 2566 – 2570) โดยมีเป้าหมายหลัก คือ คนไทยมีพฤติกรรมที่สะท้อนการมีคุณธรรมเพิ่มขึ้น มุ่งสู่สังคม
ที่คนไทยอยู่ร่วมกันด้วยความสมานฉันท์ ภายใต้หลักธรรมทางศาสนา หลักปรัชญาเศรษฐกิจพอเพียง วิถีวัฒนธรรมไทยที่ดีงาม และประเทศไทยปลอดทุจริตและประพฤติมิชอบ มีการรายงานผลการเปรียบเทียบข้อมูลการประเมินองค์กรคุณธรรม ปีงบประมาณ พ.ศ 2562 – 2565 ให้ที่ประชุมทราบ ซึ่งพบว่าในภาพรวมกระทรวงคมนาคมมีความสำเร็จ ในการขับเคลื่อนการประเมินองค์กรคุณธรรมในระดับหนึ่งโดยมีหน่วยงานในสังกัดเข้าร่วมการประเมินและผ่านการประเมินองค์กรคุณธรรมเพิ่มขึ้นทุกปี และมีจำนวนหน่วยงานที่ผ่านการประเมินองค์กรคุณธรรมในระดับที่ 2 คือ ระดับองค์กรคุณธรรม และระดับที่ 3 คือ ระดับองค์กรคุณธรรมต้นแบบ ซึ่งเป็นระดับสูงสุดเพิ่มมากขึ้น พร้อมชี้แจงตัวชี้วัดและเกณฑ์การประเมินองค์กรคุณธรรม สำหรับประจำปีงบประมาณ พ.ศ. 2566
ให้คณะอนุกรรมการทราบ
สำหรับกรอบระยะเวลาการดำเนินการขับเคลื่อนการประเมินองค์กรคุณธรรม ประจำปีงบประมาณ พ.ศ. 2566 หน่วยงานในสังกัดกระทรวงคมนาคมจะจัดส่งผลการประเมินองค์กรคุณธรรมของหน่วยงานซึ่งได้รับความเห็นชอบจากคณะทำงานกลั่นกรองผลการประเมินองค์กรคุณธรรมของหน่วยงานแล้วในช่วงเดือน กรกฎาคม พ.ศ. 2566 ให้ศูนย์ปฏิบัติการต่อต้านการทุจริต สำนักงานปลัดกระทรวงคมนาคม และจัดส่งผลการประเมินองค์กรคุณธรรมของกระทรวงคมนาคม ไปยังกรมการศาสนา กระทรวงวัฒนธรรม ในช่วงเดือน สิงหาคม พ.ศ. 2566 ต่อไป
วันพุธที่ 15 กุมภาพันธ์ 2566
15/02/2566
โฆษกรัฐบาล เผยนายกฯ ติดตามสถานการณ์หมอกควันไฟป่าอย่างใกล้ชิด ห่วงกังวลค่า PM2.5 พุ่งสูง กระทบต่อสุขภาพประชาชน ขอความร่วมมือทุกพื้นที่ “งดการเผาทุกกรณี”
โฆษกรัฐบาล เผยนายกฯ ติดตามสถานการณ์หมอกควันไฟป่าอย่างใกล้ชิด ห่วงกังวลค่า PM2.5 พุ่งสูง กระทบต่อสุขภาพประชาชน ขอความร่วมมือทุกพื้นที่ “งดการเผาทุกกรณี”
วันนี้ (วันที่ 15 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์หมอกควันไฟป่าอย่างต่อเนื่อง ห่วงกังวลค่า PM2.5 พุ่งสูง กระทบต่อสุขภาพประชาชน
ด้วยสถานการณ์ไฟป่าในหลายพื้นที่มีความรุนแรง ทั้งจากภาวะความแห้งแล้งจัด รวมถึงการลักลอบเข้าป่าและจุดไฟเผาป่า เพื่อแสวงผลประโยชน์จากป่า โดยไม่คำนึงถึงภาพรวม และผลกระทบที่เกิดขึ้นต่อธรรมชาติและสิ่งแวดล้อม ส่งผลให้หมอกควันจากไฟป่าลอยปกคลุม ค่า PM2.5 เพิ่มสูงขึ้นเกินมาตรฐาน กระทบต่อสุขภาพประชาชน
นายกรัฐมนตรีได้ สั่งการหน่วยงานที่เกี่ยวข้องประชุมหารือแนวทางการป้องกันและรับมือ เกี่ยวกับสถานการณ์ไฟป่าของแต่ละหน่วยงาน เพื่อการถอดบทเรียนปัญหาไฟป่า ป้องกันการลุกลาม สร้างความเสียหายต่อทรัพยากรธรรมชาติ พื้นที่การเกษตร บ้านเรือนประชาชน อีกทั้งเพื่อป้องกันไม่ให้เกิดฝุ่นละออง PM 2.5 เพิ่มขึ้นในอากาศ ลดผลกระทบต่อสุขภาพของประชาชน โดยนายกรัฐมนตรีสั่งการให้ใช้ทุกมาตรการเพื่อลดจำนวนการเกิดไฟป่า และขอความร่วมมือทุกพื้นที่ “งดการเผาทุกกรณี” 89 วัน ระหว่างวันที่ 1 กุมภาพันธ์-30 เมษายน 2566 หากฝ่าฝืนมีโทษ พร้อมได้เน้นย้ำทุกหน่วยงานเร่งประชาสัมพันธ์เชิงรุกสร้างความเข้าใจ และขอความร่วมมือประชาชน
“นายกรัฐมนตรีมีความห่วงกังวลต่อสถานการณ์ไฟป่าหมอกควันในหลายพื้นที่ของประเทศไทย ซึ่งทำให้เกิดฝุ่นละออง PM 2.5 เพิ่มขึ้นในอากาศ ส่งผลกระทบต่อสุขภาพของประชาชน และได้สั่งการให้หน่วยงานที่เกี่ยวข้องรับมือ เฝ้าระวัง และจัดการสถานการณ์ไฟป่าและหมอกควันในพื้นที่ พร้อมแจ้งเตือน และขอความร่วมมือประชาชนอย่างต่อเนื่อง โดยหากสถานการณ์ไม่ดีขึ้น ขอให้พร้อมปรับแผน และมาตรการให้เข้มงวดขึ้นอย่างทันท่วงที” นายอนุชาฯ กล่าว
วันพุธที่ 15 กุมภาพันธ์ 2566
รองปลัดกระทรวงเกษตรและสหกรณ์เป็นประธานการประชุมคณะกรรมการอำนวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะกรรมการอำนวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566
วันพุธที่ 15 กุมภาพันธ์ 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการอำนวยการจัดงานโครงการเข้าร่วมงาน The International Horticultural Expo (Expo 2022 Floriade Almere) ครั้งที่ 1/2566 ณ ห้องประชุม 134 กระทรวงเกษตรและสหกรณ์ และผ่านระบบ Zoom Application
สำหรับการประชุมในวันนี้เป็นการรายงานผลการดำเนินงานโครงการเข้าร่วมงาน The International Horticultural Expo (Expo 2022 Floriade Almere) และขอบคุณหน่วยงานที่เกี่ยวข้องที่ให้การสนับสนุนและให้ความร่วมมือในการดำเนินการโครงการดังกล่าวจนสำเร็จลุล่วง และประสบความสำเร็จเป็นอย่างดี
วันพุธที่ 15 กุมภาพันธ์ 2566
รองปลัด กษ. เป็นประธานการประชุมคณะอนุกรรมการขับเคลื่อนยุทธศาสตร์มันสำปะหลัง ปี พ.ศ.2564 - 2567 ด้านการผลิต
รองปลัด กษ. เป็นประธานการประชุมคณะอนุกรรมการขับเคลื่อนยุทธศาสตร์มันสำปะหลัง ปี พ.ศ.2564 - 2567 ด้านการผลิต
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนยุทธศาสตร์มันสำปะหลัง ปี พ.ศ.2564 - 2567 ด้านการผลิต ครั้งที่ 1/2566 ณ ห้องประชุมศูนย์ปฏิบัติการกรมส่งเสริมการเกษตร และผ่านระบบการประชุมทางไกล ZOOM Meeting มีเรื่องสำคัญในที่ประชุมคือ
1) การทดสอบและผลักดันการใช้พันธุ์ทนทาน โดยแบ่งเป็น 3 ระยะคือ การทดสอบและผลักดันการใช้พันธุ์ทนทาน การพัฒนาพันธุ์ต้านทานต่อโรคใบด่างมันสำปะหลัง และการขับเคลื่อนการปรับเปลี่ยนพันธุ์ทนทานในพื้นที่ระบาด
2) การตอบสนองของพันธุ์มันสำปะหลังต่อโรคใบด่างมันสำปะหลัง
3) (ร่าง) การขับเคลื่อนยุทธศาสตร์มันสำปะหลังและผลิตภัณฑ์มันสำปะหลัง ปี 2564 – 2567 ด้านการผลิต
วันพุธที่ 15 กุมภาพันธ์ 2566
องคมนตรี ติดตามการพัฒนางานโรงพยาบาลสมเด็จพระยุพราชกุฉินารายณ์ จังหวัดกาฬสินธุ์
องคมนตรี ลงพื้นที่ตรวจเยี่ยมโรงพยาบาลสมเด็จพระยุพราชกุฉินารายณ์ จังหวัดกาฬสินธุ์ ติดตามความก้าวหน้าการพัฒนาโรงพยาบาล โดยเป็นโรงพยาบาลแม่ข่ายช่วยพัฒนาศักยภาพ ดูแลรับส่งต่อผู้ป่วยจากโรงพยาบาลลูกข่ายในอำเภอใกล้เคียง
วันนี้ (15 กุมภาพันธ์ 2566) ที่โรงพยาบาลสมเด็จพระยุพราชกุฉินารายณ์ จังหวัดกาฬสินธุ์ นายพลากร สุวรรณรัฐ องคมนตรี ในฐานะรองประธานกรรมการมูลนิธิโรงพยาบาลสมเด็จพระยุพราช พร้อมด้วย นายแพทย์อภิชัย ลิมา นายแพทย์สาธารณสุขจังหวัดกาฬสินธุ์ คณะผู้บริหาร และหน่วยงานที่เกี่ยวข้อง ลงพื้นที่ตรวจเยี่ยมโรงพยาบาลสมเด็จพระยุพราชกุฉินารายณ์ จังหวัดกาฬสินธุ์ มอบประกาศเกียรติคุณผู้ทำคุณประโยชน์ให้แก่มูลนิธิโรงพยาบาลสมเด็จพระยุพราช พร้อมมอบถุงของขวัญพระราชทานให้กับผู้ป่วย ให้กำลังใจบุคลากรผู้ปฏิบัติงาน และเปิดแพรคลุมป้ายทองรายนามผู้บริจาคตั้งแต่ 3,000 บาทขึ้นไป ปี 2564-2565 บริเวณหน้าห้องผ่าตัด
นายแพทย์อภิชัย ลิมา นายแพทย์สาธารณสุขจังหวัดกาฬสินธุ์ กล่าวว่า พระบาทสมเด็จพระวชิรเกล้าเจ้าอยู่หัวฯ ทรงมีพระราโชบายให้โรงพยาบาลสมเด็จพระยุพราชเป็นฐานที่แข็งแรงในการพัฒนางานด้านสุขภาพสู่ชุมชน เป็นที่พึ่งแก่ประชาชนในพื้นที่ ทำงานร่วมกับชุมชนภายใต้แนวคิด นำความดีและความเก่งของโรงพยาบาลไปสู่ชุมชน จากโรงพยาบาลชุมชนขนาดเล็กในพื้นที่ห่างไกล ปัจจุบันโรงพยาบาลสมเด็จพระยุพราชกุฉินารายณ์ได้พัฒนาจนเป็นโรงพยาบาลชุมชนขนาดใหญ่ 160 เตียง และเป็นโรงพยาบาลแม่ข่ายที่รับส่งต่อผู้ป่วยสาขาหลักจากอำเภอใกล้เคียง ทำให้เข้าถึงบริการทางการแพทย์ได้อย่างมีคุณภาพ ลดค่าใช้จ่ายการเดินทาง และมีการจัดอบรมพัฒนาศักยภาพโดยแพทย์เฉพาะทางให้กับโรงพยาบาลลูกข่าย ได้แก่ อำเภอเขาวง อำเภอห้วยผึ้ง อำเภอนาคู เพื่อเพิ่มประสิทธิภาพการส่งต่อ การประเมินความเสี่ยงทารกในครรภ์
นายแพทย์อภิชัย กล่าวต่อว่า สำหรับการพัฒนาคุณภาพชีวิตของประชาชน มุ่งเน้นการเสริมสร้างความเข้มแข็งในระดับชุมชนให้ยั่งยืน โดยความร่วมมือของอาสาสมัครสาธารณสุขประจำหมู่บ้าน คณะกรรมการชุมชน และประชาชน นำหลักปรัชญาเศรษฐกิจพอเพียงมาเป็นแนวทางการดำรงชีวิต ซึ่งครัวเรือนต้นแบบสุขภาพดี มีสิ่งแวดล้อมน่าอยู่ เขตเทศบาลเมืองกุฉินารายณ์ มีการจัดการคัดแยกขยะก่อนทิ้ง และนำขยะอินทรีย์ภายในครัวเรือนและชุมชนไปทำปุ๋ยอินทรีย์ เพื่อนำกลับมาใช้ในการปลูกผักสวนครัวปลอดสารพิษ ลดการใช้สารเคมี ปัจจุบันมีสมาชิกโครงการครัวเรือนต้นแบบสุขภาพดี 1,284 หลังคาเรือน สามารถกำจัดขยะอินทรีย์ภายในครัวเรือนต่อหลังคาเรือน ได้น้อยที่สุด 3 กิโลกรัม และมากที่สุด 67 กิโลกรัม
************************************* 15 กุมภาพันธ์ 2566
วันพุธที่ 15 กุมภาพันธ์ 2566
“ชัยวุฒิ” เตือนรับจ้างเปิดบัญชีม้า - ซิมม้า ระวัง! โทษปรับ-คุก หลัง ครม. เห็นชอบ พ.ร.ก.ปราบปรามอาชญากรรมไซเบอร์
“ชัยวุฒิ” เตือนรับจ้างเปิดบัญชีม้า - ซิมม้า ระวัง! โทษปรับ-คุก หลัง ครม. เห็นชอบ พ.ร.ก.ปราบปรามอาชญากรรมไซเบอร์
รมต.ดีอีเอส เตือน! แก๊งรับจ้างเปิดบัญชีม้า - ซิมม้า ระวังโทษหนัก รีบไปแจ้งยกเลิกบัญชี หลัง ครม. เห็นชอบ พ.ร.ก.ปราบอาชญากรรมไซเบอร์ เตรียมเช็กบิล ต้นตอคอลเซ็นเตอร์ หลังระบาดหนักต่อเนื่อง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เปิดเผยว่า คณะรัฐมตรีได้มีมติเห็นชอบ ร่างพระราชกำหนดมาตรการป้องกันและปราบปรามอาชญากรรมทางเทคโนโลยี และกฎหมายฉบับนี้จะมีผลบังคับใช้ เมื่อประกาศลงในราชกิจจานุเบกษา โดยกฎหมายฉบับดังกล่าว จะช่วยแก้ปัญหาการหลอกลวงออนไลน์รวมถึงอาชญากรรมรูปแบบต่างๆ โดยเฉพาะการระงับยับยั้งการโอนเงินผ่านบัญชีม้า ซึ่งต่อไปผู้ที่รับจ้างเปิดบัญชีม้า จะมีความผิดตามกฎหมาย คือ โทษจำคุก 3 ปี ปรับ 300,000บาท และหากพบว่ามีการใช้บัญชีม้าในการโอนเงินของคนร้าย หรือมิจฉาชีพ จะสามารถอายัดบัญชี และหยุดการโอนเงินทุกบัญชีที่เกี่ยวข้อง ในการโอนต่อไปเป็นทอดๆ ได้ทั้งหมด
นอกจากนี้ จะมีการแต่งตั้งคณะกรรมการขึ้นมากํากับดูแลและออกนโยบาย และกําหนดว่าลักษณะที่เป็นพฤติกรรมต้องสงสัยในการโอนเงิน หากเข้าข่ายเป็นพฤติกรรมต้องสงสัย และตรวจพบจะสามารถอายัดบัญชี และหยุดการทําธุรกรรม เพื่อรอการตรวจสอบได้เป็นเวลา 7 วัน ถ้าพบว่าทําถูกต้องตามกฎหมายไม่ใช่มิจฉาชีพก็จะปล่อยให้สามารถทําธุรกรรมต่อไปได้ แต่หากพบว่าเป็นบัญชีที่มีปัญหา ก็จะสั่งปิดและดําเนินคดี โดยการเพิ่มอํานาจนี้จะทําให้กระทรวงดีอีเอสสามารถป้องกันและแก้ปัญหาอาชญากรรมออนไลน์ได้ทันที
“ในกฎหมายก็จะมีการตั้งคณะกรรมการ โดยนายกรัฐมนตรีมีอํานาจจัดตั้งคณะกรรมการเพื่อมากําหนดนโยบายประสานงานกับทั้งเจ้าหน้าที่ตํารวจ หน่วยงานที่เกี่ยวข้อง ในการแก้ปัญหานี้ รวมถึงกําหนดบัญชีต้องสงสัย หรือพฤติกรรมต้องสงสัยที่จะระงับการทําธุรกรรมทางการเงิน” นายชัยวุฒิ กล่าว
ทั้งนี้ นอกจากการปราบปรามแก๊งเปิดบัญชีม้าแล้ว กฎหมายฉบับนี้ยังครอบคลุมถึงเรื่องของซิมม้า โดยการใช้ซิมหรือการติดต่อผ่านมือถือ ต่อไปต้องมีการลงทะเบียนตามที่ กสทช. กําหนด ซิมม้าหรือการนำซิมอื่นมาใช้ ก็จะมีความผิดเช่นเดียวกับการใช้บัญชีม้า จึงขอเตือนประชาชน และคนที่ไปเปิดบัญชี หรือไปลงทะเบียนมือถือให้ผู้อื่นใช้ จะมีความผิด โดยมีโทษจำคุก 3 ปี ปรับไม่เกิน 300,000 บาท ซึ่งไม่คุ้มกับที่ไปรับจ้างได้เงินเพียง 500- 2,000 บาท แต่ต้องมาโดนปรับเงินถึง 300,000 บาท และเป็นคดีความด้วย จึงขอเตือนให้พี่น้องประชาชนทุกคนที่ได้กระทำการดังกล่าวไปแล้ว ไปที่ธนาคาร และแจ้งยกเลิกบัญชีที่ท่านไปรับจ้างเปิดไว้ไม่เช่นนั้นอาจจะมีความผิดหนัก หากตรวจพบในภายหลัง
__________________________
วันพุธที่ 15 กุมภาพันธ์ 2566
กรมเจ้าท่าส่วนภูมิภาค คุมเข้มความปลอดภัยทางน้ำ กำชับนักท่องเที่ยวต้องสวมชูชีพก่อนโดยสารเรือทุกครั้ง
...
กรมเจ้าท่าส่วนภูมิภาค คุมเข้มความปลอดภัยทางน้ำ กำชับนักท่องเที่ยวต้องสวมชูชีพก่อนโดยสารเรือทุกครั้ง
จากนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) มอบหมายให้กรมเจ้าท่าตรวจตรา คุมเข้ม ดูแลด้านความปลอดภัยทางน้ำ ในส่วนกลางและส่วนภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ให้กรมเจ้าท่าในส่วนภูมิภาคที่ 1 - 7 ตรวจตรา ความปลอดภัยทางน้ำ เน้นย้ำประชาชนและนักท่องเที่ยวต้องสวมใส่ชูชีพก่อนลงเรือทุกครั้ง โดยสำนักงานเจ้าท่าภูมิภาคที่ 1 และสำนักงานเจ้าท่าภูมิภาคที่ 4 ได้จัดเจ้าหน้าที่ออกตรวจตรา ดูแลความปลอดภัยทางน้ำ เช่น จังหวัดชุมพร เกาะพะงัน จังหวัดสุราษฎร์ธานี และ จังหวัดพิษณุโลก ดังนี้
1. อำนวยความสะดวกแก่ประชาชน พร้อมดูแลความปลอดภัยบริเวณท่าเทียบเรือ แพโดยสาร
2. กำชับให้เจ้าของเรือ ผู้ควบคุมเรือ ตรวจสภาพอุปกรณ์ประจำเรือ แพชูชีพ พวงชูชีพ เสื้อชูชีพให้พร้อมใช้งานห้ามบรรทุกผู้โดยสารเกินกว่าที่ได้รับอนุญาต และปฏิบัติตามกฎหมายอย่างเคร่งครัด
3. ติดตามข้อมูลข่าวสารสภาพอากาศ ข่าวพยากรณ์อากาศก่อนออกเดินเรือ พร้อมติดตามประกาศจากหน่วยงานราชการอย่างใกล้ชิด หากพบเห็นเหตุการณ์ความไม่ปลอดภัยทางน้ำ โทรสายด่วนกรมเจ้าท่า 1199 ได้ตลอด 24 ชั่วโมง
วันพุธที่ 15 กุมภาพันธ์ 2566
15/02/2566
ผู้ตรวจวีระกิตติ์ฯ ลงพื้นที่ปทุมธานี เยี่ยมชมสถานประกอบการที่นำหุ่นยนต์และระบบอัตโนมัติมาปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ
ผู้ตรวจวีระกิตติ์ฯ ลงพื้นที่ปทุมธานี เยี่ยมชมสถานประกอบการที่นำหุ่นยนต์และระบบอัตโนมัติมาปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ
เมื่อวันที่ 14 กุมภาพันธ์ 2566 เวลา 9.00 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรมและคณะ ลงพื้นที่เยี่ยมชมการดำเนินงานของ บริษัท ยูเนี่ยน แอพพลาย จำกัด อำเภอคลองหลวง จังหวัดปทุมธานี ซึ่งได้เข้าร่วมโครงการพลิกธุรกิจ SMEs ไทยสู่การผลิตสมัยใหม่ 4.0 เพื่อส่งเสริมให้มีการนำหุ่นยนต์และระบบอัตโนมัติ (Robotic & Automation) เข้ามาช่วยเพิ่มประสิทธิภาพการผลิตของผู้ประกอบการภาคอุตสาหกรรมและบริการ และสนับสนุนให้เกิดการลงทุนเทคโนโลยีด้านอุตสาหกรรม 4.0 มุ่งเน้นการปรับเปลี่ยนธุรกิจและอุตสาหกรรมไปสู่อุตสาหกรรมศักยภาพ หรือ S-Curve รวมถึงธุรกิจและการผลิตรูปแบบใหม่
และในเวลา 13.00 น. ผู้ตรวจวีระกิตติ์ฯ ได้ลงพื้นที่ตรวจราชการ ณ บริษัท เอ็มไอเอ็ม คอสแล็บแมนูแฟคเจอริ่ง จำกัด ตำบลบางหลวง อำเภอเมือง จังหวัดปทุมธานี ซึ่งเป็นสถานประกอบการ ที่ประสบความสำเร็จ (Success Case) BCG Model ด้าน Bio Economy โดยการนำผลผลิตทางการเกษตร เช่น สมุนไพรไทยต่าง ๆ กล้วยหอมทองปทุมธานีที่ตกเกรด มาสกัดทำเป็นเครื่องประทินผิวต่าง ๆ ได้แก่ โลชั่น ครีม สบู่ ฯลฯ ทั้งนี้ ยังเป็นการกระจายรายได้ให้กับประชาชน ยกระดับคุณภาพชีวิตของคนในชุมชน ส่งเสริมเศรษฐกิจฐานรากอย่างเป็นระบบ และต่อยอดอาชีพที่ดี
ต่อมาเวลา 15.00 น. ได้ลงพื้นที่กลุ่มวิสาหกิจชุมชนชมรมเพื่อนปาริชาติ 345 ตำบลบางคูวัด อำเภอเมือง จังหวัดปทุมธานี โดยเป็นกลุ่มวิสาหกิจที่ทำภาชนะ (จาน ชาม) จากใบไม้ต่าง ๆ ปลูกผักไฮโดรโปนิกส์ แปรรูปกล้วย และทำกระเป๋าสาน ซึ่งเป็นการกระจายรายได้ให้กับประชาชนทำให้มีชีวิตความเป็นอยู่ที่ดีขึ้น ทั้งนี้ ยังเป็นกลุ่มเป้าหมายในการเข้าร่วมโครงการ MIND หัวใจเพื่อชุมชน ของกระทรวงอุตสาหกรรม อีกด้วย
วันพุธที่ 15 กุมภาพันธ์ 2566
บีโอไอ ร่วมเสวนากับสภาธุรกิจตลาดทุนไทย (FETCO) ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่”
บีโอไอ ร่วมเสวนากับสภาธุรกิจตลาดทุนไทย (FETCO) ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่”
เมื่อวันที่ 14 กุมภาพันธ์ 2566 นายนฤตม์ เทอดสถีรศักดิ์ เลขาธิการบีโอไอ ได้รับเชิญจากสภาธุรกิจตลาดทุนไทย (FETCO) ให้ร่วมเสวนา ในหัวข้อ “ยุทธศาสตร์ส่งเสริมการลงทุน พลิกโฉมประเทศไทยสู่เศรษฐกิจใหม่” ณ ตลาดหลักทรัพย์แห่งประเทศไทย โดยมี ดร.กอบศักดิ์ ภูตระกูล ประธานกรรมการ FETCO เป็นผู้ดำเนินรายการและร่วมเสวนาในประเด็นดังกล่าว โดยมีการเสวนาในเรื่องโอกาสในการลงทุนของประเทศไทยในอนาคต ปัจจัยสำคัญในการแข่งขันในการดึงดูดการลงทุนจากต่างประเทศ และทิศทางและยุทธศาสตร์การส่งเสริมการลงทุนเพื่อสร้างเศรษฐกิจใหม่ให้กับประเทศไทย
วันพุธที่ 15 กุมภาพันธ์ 2566
15/02/2566
รสอ.รก.รปอ.ณัฏฐิญาฯ เป็นประธานการประชุมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ. 2535
รสอ.รก.รปอ.ณัฏฐิญา เนตยสุภา เป็นประธานการประชุมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ. 2535
เมื่อวันที่ 14 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 1/2566 เพื่อพิจารณาการสนับสนุนค่าใช้จ่ายในการดำเนินงานตามพระราชบัญญัติโรงงาน พ.ศ.2535 ให้แก่หน่วยงานใน สปอ. ที่มีคำขอ (ส่วนกลาง และส่วนภูมิภาค) เสนอการสนับสนุนค่าใช้จ่ายในการดำเนินงานตามพระราชบัญญัติโรงงาน พ.ศ.2535 รวมทั้งการพิจารณาปฏิทินการดำเนินการจัดสัมมนาโดยใช้เงินค่าใช้จ่ายในการดำเนินงานตามพระราชบัญญัติโรงงาน พ.ศ. 2535 ประจำปี 2566 และการพิจารณาสนับสนุนเบี้ยประชุมคณะกรรมการเปรียบเทียบคดีในส่วนภูมิภาค
ทั้งนี้ ที่ประชุมได้เสนอระเบียบวาระเพื่อทราบ ได้แก่ ยอดเงินคงเหลือของเงินค่าใช้จ่ายในการดำเนินงานส่วนกลางของปีงบประมาณ 2566 ผลการจัดซื้อวัสดุครุภัณฑ์ให้แก่หน่วยงานต่าง ๆ ตามมติที่ประชุมของคณะกรรมการในปีงบประมาณ พ.ศ.2565 และข้อมูลใช้เงินค่าใช้จ่ายในการดำเนินงานที่ผ่านมา โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายวชิระ ไม้แพร ผู้เชี่ยวชาญด้านกฎหมาย นายจักรพันธ์ เด่นดวงบริพันธ์ ผู้อำนวยการกองยุทธศาสตร์และแผนงาน นายดุสิต อนันตรักษ์ ผู้อำนวยการศูนย์เทคโนโลยีสารสนเทศ นางสาวชลาริน นิลพิฤกษ์ ผู้อำนวยการกองกลาง นายสมชัย เอมบำรุง ผู้อำนวยการกองกฎหมาย และเจ้าหน้าที่สำนักงานปลัดกระทรวงอุตสาหกรรม เข้าร่วมการประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันพุธที่ 15 กุมภาพันธ์ 2566
15/02/2566
ผู้ตรวจทาวันฯ ตรวจติดตามการปฏิบัติงานของสำนักงานอุตสาหกรรมจังหวัดมุกดาหาร เน้นย้ำการขับเคลื่อนนโยบาย MIND ใช้หัวและใจ เป็นแนวทางการปฏิบัติงานปี 2566
กระทรวงอุตสาหกรรมมุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้
เมื่อวันที่ 14 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่มุกดาหาร ตรวจราชการกรณีปกติ รอบที่ 1 ประจำปีงบประมาณ พ.ศ. 2566 ณ สำนักงานอุตสาหกรรมจังหวัดมุกดาหาร โดยมี นายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการ เจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน ทั้งนี้ ผู้ตรวจราชการฯ ได้เน้นย้ำการขับเคลื่อนนโยบาย MIND ใช้หัวและใจ เป็นแนวทางการปฏิบัติงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้
พร้อมให้ข้อเสนอแนะการปฏิบัติงานจากการตรวจราชการ ดังนี้ 1) การตรวจกำกับดูแลโรงงานอุตสาหกรรม เน้นย้ำให้ตรวจกำกับดูแลโรงงานอุตสาหกรรมที่มีความเสี่ยงจะเกิดผลกระทบกับสิ่งแวดล้อมจากการประกอบกิจการ กำกับให้โรงงานปฏิบัติตามกฎหมาย เพื่อไม่ให้เกิดผลกระทบต่อชุมชนโดยรอบโรงงานพร้อมให้คำปรึกษาแนะนำแก่ผู้ประกอบการหากมีปัญหาอุปสรรคในการประกอบธุรกิจในพื้นที่ 2) การอำนวยความสะดวก การสร้างความสำเร็จให้ธุรกิจ เน้นย้ำการพิจารณาอนุมัติ อนุญาต ให้เป็นไปตามกระบวนการ /กฎหมาย หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ำเสมอ พร้อมแจ้งให้ผู้ประกอบการทราบ 3) การรับรองอุตสาหกรรมสีเขียว (GI) เน้นย้ำให้เร่งประชาสัมพันธ์ ชี้แจงถึงความสำคัญของการเข้าร่วมโครงการ พร้อมยกระดับการขอรับรองอุตสาหกรรมให้ผู้ประกอบการในพื้นที่เมืองอุตสาหกรรมเชิงนิเวศต่อไป 4) การปรับปรุงแก้ไขปัญหาผังเมืองรวมจังหวัด ซึ่งปัจจุบันได้มีการปรับแก้ไขประเภทโรงงานอุตสาหกรรม ตามบัญชีแนบท้ายกฎกระทรวงฯ ตาม พ.ร.บ โรงงาน ปี 2535 ฉบับปรับปรุงแก้ไข พ.ศ. 2562 ควรปรับปรุงแก้ไขบัญชีแนบท้าย กฎกระทรวงผังเมืองรวมจังหวัดให้เป็นปัจจุบันเพื่อสนับสนุนให้เกิดการลงทุนในพื้นที่
สุดท้ายนี้ ได้ให้กำลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ และประชาชน
วันพุธที่ 15 กุมภาพันธ์ 2566
15/02/2566
​นายกรัฐมนตรีชี้แจงต่อสภาผู้แทนราษฎร ยืนยันรัฐบาลทำงานตามหลักการ หลักเกณฑ์ ไม่ละเว้น เป็นไปตามกฎหมาย
ไม่เอื้อประโยชน์หรือละเว้นการตรวจสอบให้กับใคร
วันนี้ (วันที่ 15 กุมภาพันธ์ 2566) เวลา 15.54 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวชี้แจงในการประชุมสภาผู้แทนราษฎร ซึ่งนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวถึงการอภิปรายของสมาชิกสภาผู้แทนราษฎร ซึ่งได้รับฟังมาตั้งแต่เริ่มต้น มีการแสดงความคิดเห็น กล่าวตักเตือน และกล่าวหา หลายเรื่องไม่ถูกต้อง ทั้งนี้ รัฐบาลได้ดำเนินการในหลาย ๆ เรื่อง เพื่อช่วยเหลือพี่น้องประชาชนมาอย่างต่อเนื่องแล้ว ตั้งแต่ในระดับฐานราก SMEs วิสาหกิจชุมชน สหกรณ์ กองทุนหมู่บ้าน ประชาชนผู้มีรายได้น้อย แก้ปัญหาความยากจนแบบมุ่งเป้า เป็นต้น จึงขอให้ศึกษาและติดตามผลการดำเนินงานของรัฐบาลด้วย
สำหรับการทุจริต นายกรัฐมนตรียืนยันว่าไม่มีความเกี่ยวโยงกับบุคคลต่างๆ ที่ฝ่ายค้านได้กล่าวถึง และเน้นย้ำว่าไม่เคยเอื้อประโยชน์ หรือละเว้นการตรวจสอบให้กับใคร สามารถตรวจสอบได้ และจะให้หน่วยงานที่เกี่ยวข้องชี้แจงต่อไป สำหรับเรื่องที่ดีๆ รัฐบาลจะรับไว้ ส่วนประเด็นใดที่ไม่ถูกต้อง จะให้ส่วนที่เกี่ยวข้องชี้แจงต่อไป ทั้งนี้ นายกรัฐมนตรีขอให้การอภิปรายอยู่ในกรอบ ไม่ใช้โอกาสในการหาเสียงให้กับพรรคตนเอง ขอให้เป็นไปตามกติกา มารยาทของสภาผู้แทนราษฎร ยืนยันรัฐบาลทำงานตามหลักการหลักเกณฑ์ ไม่เคยปล่อยปะละเว้น เป็นไปตามกฎหมาย ขอให้เคารพกระบวนการยุติธรรม นายกรัฐมนตรีไม่ต้องการให้อำนาจนิติบัญญัติเข้ามายุ่งกับฝ่ายบริหารมากเกินไป บางเรื่องที่เป็นเรื่องการบริหารแผ่นดิน ก็ขอให้เป็นเรื่องของฝ่ายบริหารได้จัดการ หากไม่ดีขอให้ไปร้องทุกข์ตามกระบวนการ
วันอังคารที่ 14 กุมภาพันธ์ 2566
14/02/2566
Military aircraft to deliver royal donations to Turkey and transport back repatriated Thai citizens
Military aircraft to deliver royal donations to Turkey and transport back repatriated Thai citizens
February 14, 2023, at 13.30 hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha gave an interview on the disastrous earthquake in Turkey that the Thai Government has closely followed up with and offered humanitarian assistance to the Turkish Government. A team of 42 emergency search and rescue workers from the Department of Disaster Prevention and Mitigation and K-9, dispatched by Ministry of Interior, has now been in the country as part of the international rescue and relief operation. His Majesty King Rama X also made the royal support and donation which will be sent to Turkey via Ministry of Defense’s Boeing 747 flight. The aircraft will transport 23 repatriated Thai citizens and body of the Thai victim on its way back to Thailand.
The Prime Minister also clarified on the state welfare card scheme, approved by the cabinet, under which subsidy would be transferred to card holders by March 1, 2023. He emphasized that personal information of card holders would be protected under the Personal Data Protection Act. Card holders may check, but cannot disclose publicly, whether they are eligible for the subsidy.
The Prime Minister also expressed concern over the rise in financial fraud and online scam which has caused great damages. According to the data compiled by Ministry of Digital Economy and Society, over 800 fraud cases per day were recorded during the first 10 months of 2022. Legal enforcement is, therefore, necessary, and drafting of related law has been accelerated. Meanwhile, the public is urged to take precaution and immediately check with alleged agencies. Public agencies, especially those that are most referred to by scammers, such as Ministry of Finance, the Revenue Department, Customs Department, and the Excise Department, are instructed to create public awareness on possible online scams.
Additionally, the Royal Decree on Cybercrime Prevention and Suppression, B.E. … is being drafted, which will illegalize and penalize those who open a bank account, electronic card, or electronic wallet for purposes other than personal use (nominee accounts). Ministry of Digital Economy and Society and Office of National Broadcasting and Telecommunication Commission are also instructed to send text message to mobile phone users to warn them not to pick up unknown phone calls.
วันพุธที่ 15 กุมภาพันธ์ 2566
15/02/2566
​รัชดาฯ รองโฆษกรัฐบาล แจ้งความคืบหน้าโครงการช่วยเหลือเยียวยาซื้อเรือประมงในพื้นที่จังหวัดปัตตานี
​รัชดาฯ รองโฆษกรัฐบาล แจ้งความคืบหน้าโครงการช่วยเหลือเยียวยาซื้อเรือประมงในพื้นที่จังหวัดปัตตานี
วันที่ 15 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ กล่าวว่า ตามที่พี่น้องชาวประมงปัตตานีได้สอบถามถึงความคืบหน้าการจ่ายเงินเยียวยาซื้อเรือประมงในพื้นที่จังหวัดปัตตานี ตามโครงการนำเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแดนภาคใต้เป็นกรณีเร่งด่วน (เรือชุดที่ 1 จำนวน 96 ลำ) ซึ่งทางศูนย์อำนวยการบริหารจังหวัดชายแดนภาคใต้ (ศอ.บต.) ได้สรุปเรื่องเสนอไปยังสำนักงบประมาณ ในฐานะหน่วยงานรัฐที่กำกับดูแลงบกลาง การใช้จ่ายงบประมาณ รายการเงินสำรองจ่ายเพื่อกรณีฉุเฉินหรือจำเป็น
ขณะนี้ นายกรัฐมนตรีได้ให้ความเห็นชอบตามที่สำนักงบประมาณเสนอขอใช้งบกลางแล้ว จากนี้จะได้ดำเนินการตามขั้นตอนที่เกี่ยวข้องเพื่อเสนอคณะรัฐมนตรีพิจารณาต่อไป